Diari Oficial de la Generalitat Valenciana


Sumari del DOGV 3281, del 08-07-1998 (1998/5592)

Informació pública del Programa d'Actuació Integrada del Sector Patacona-Terciari del Sòl Urbanitzable No Programat inclòs en el Pla General d'Ordenació Urbana d'Alboraya.
---------------------------------------------------------------------------------------------------------------------------------------------------------------------------

### Dades del document

Número de DOGV
:   3281

Data del DOGV
:   08-07-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/5592


Organisme emissor
:   Inmobiliaria Lasho, SA Grupo Bautista Soler

Tipus de document
:   Anunci

Informació pública del Programa d'Actuació Integrada del Sector Patacona-Terciari del Sòl Urbanitzable No Programat inclòs en el Pla General d'Ordenació Urbana d'Alboraya. [1998/A5592]
  
La mercantil Inmobiliaria Lasho, SA, ha formulat el Programa de Actuació Integrada del Sector Patacona-Terciari del Sòl Urbanitzable No Programat inclòs en el Pla General d'Ordenació Urbana d'Alboraya, que inclou pla parcial, amb annex d'homologació i avantprojecte d'urbanització, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24.11.94).
  
En aplicació del que estableix l'article 48.1.C, en relació amb l'article 46.3, ambdós de l'esmentada Llei Reguladora de l'Activitat Urbanística, escau sotmetre a informació pública l'alternativa tècnica d'aquest programa, amb la sol·licitud d'homologació i tota la documentació annexa, durant el termini de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que qualsevol persona podrà comparéixer en la Notaria del senyor Manuel Ángel Rueda Pérez, de València, per tal d'obtindre còpia de l'acta de protocol·lització del programa i documents que s'hi acompanyen, o sol·licitar l'exhibició d'aquesta.
  
Igualment es fa constar que durant aquest termini els interessats en aquest procediment podran formular qualssevol al·legacions que els convinguen segons dret, i també altres alternatives tècniques de programa i, si escau, proposicions juridicoeconòmiques; tot això en els termes i condicions de l'esmentada Llei 6/1994. A aquest efecte, qualsevol interessat podrà consultar l'expedient dipositat en l'esmentada Notaria.
  
L'esmentada documentació con també l'expedient administratiu podrà ser igualment consultat durant idèntic termini i horari d'atenció al públic.
  
Les al·legacions que, si escau, siguen formulades, es presentaran davant el Registre General de l'esmentat Ajuntament.
  
Així mateix, mitjançant aquest anunci, segons el que estableix el paràgraf segon de l'article 48, en relació amb l'article 46, paràgrafs quart i cinqué de la Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el dia següent hàbil a la finalització del termini de 20 dies hàbils indicat. Durant aquest termini es podran formular les proposicions a l'Ajuntament d'Alboraya.